text: Guldsmed frygter for julehandel efter rambuk-tyveri
  10 december 2013 kl. 12.23
  Guldsmed Allan Kirk-Thomsen frygter for, at han ikke får åbnet sin butik igen, inden julehandelen er forbi, efter det voldsomme rambuk-tyveri, som hans forretning på Kræmmergade 1 i Varde var udsat for natten til tirsdag.
  
  - Det tager tid inden vores facade, vinduer og nyt varelager er på plads og så er det nok desværre blevet jul, siger guldsmed Allan Kirk-Thomsen, der dog også har en butik i Blåvand, hvor han håber kunderne vil søge hen.
  Guldsmede har en del af deres salg i julemåneden, så det er en ærgerlig og rystet guldsmed, der syner de voldsomme skader i forretningen, hvor rambuk-tyve har slået for fjerde gang på 10 år.
  Guldsmedeforretningen var sikret med både gitter for vinduerne og pullerter i fortovet - men der var akkurat lige plads mellem to pullerter til at det lykkes tyvene i nat at køre ind i forretningen.
  